Source: https://e-justice.europa.eu/content_specialised_courts-19-sk-mt.do?init=true&member=1
Timestamp: 2019-06-17 19:28:24+00:00
Document Index: 9629

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti\n', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ']

Qrati speċjalizzati - Slovakkja
Din it-taqsima tipprovdi informazzjoni dwar l-organizzazzjoni tal-qrati speċjalizzati fis-Slovakkja.
Kwistjonijiet ta' liġi amministrattiva jaqgħu prinċipalment taħt il-ġuriżdizzjoni tal- rati reġjonali (krajský súd) u l-Qorti Suprema tar-Repubblika Slovakka (Najvyšší súd Slovenskej republiky).
Ir-Repubblika Slovakka m’għandiex qrati amministrattivi separati; minflok, għandha numru ta' awli ippreseduti minn imħallfin b'ġuriżdizzjoni amministrattiva
Il- Qorti Kostituzzjonali tar-Repubblika Slovakka (Ústavný súd Slovenskej republiky) hija korp ġudizzjarju indipendenti bis-setgħa li jiddeċiedi dwar il- kostituzzjonalità tan-normi ġuridiċi.
Is-sede tal-Qorti Kostituzzjonali qiegħda f'Košice, f' Hlavná 110, Košice 042 65, b'uffiċċju ieħor tal-Qorti Kostituzzjonali tar-Repubblika Slovakka f'Bratislava fi Župné námestie 12.
Skont il-Kostituzzjoni tar-Repubblika Slovakka, il-Qorti Kostituzzjonali tiddeċiedi dwar jekk:
il-liġijiet humiex konformi mal- Kostituzzjoni, il-liġijiet kostituzzjonali u t-trattati internazzjonali approvati mill- Kunsill Nazzjonali tar-Repubblika Slovakka irratifikati u promulgati skont il-liġi;
ir-regolamenti tal-Gvern, u n-normi ġuridiċi ta' applikazzjoni ġenerali tal-ministeri u ta' entitatjiet tal-gvern ċentrali humiex konformi mal-Kostituzzjoni, mal-liġijiet kostituzzjonali u trattati internazzjonali approvati mill-Kunsill Nazzjonali tar-Repubblika Slovakka u rratifikati u promulgati skont il-liġi;
ir-regolamenti ta' applikazzjoni ġenerali humiex konformi mal-Kostituzzjoni (l-Artikolu 68), mal-liġijiet kostituzzjonali u mat-trattati internazzjonali approvati mill-Kunsill Nazzjonali tar-Repubblika Slovakka, u li ġew irratifikati u ppromulgati skont il-liġi, sakemm ma tkunx meħtieġa tiddeċiedi qorti oħra;
in-normi ġuridiċi ta' applikazzjoni ġenerali tal-entitajiet tal-amministrazzjoni ċentrali u r-regolamenti ta' applikazzjoni ġenerali tal-entitajiet indipendenti (skont l-Artikolu 71(2)) humiex konformi mal-Kostituzzjoni, mal-liġijiet kostituzzjonali u mat-trattati internazzjonali approvati mill-Kunsill Nazzjonali tar-Repubblika Slovakka, u li ġew irratifikati u ppromulgati skont il-liġi;
ir-regolamenti tal-gvern u n-normi ġuridiċi tal-ministeri u ta’ entitajiet amministrattivi ċentrali oħrajn tal-gvern ikunux konformi mal-Kostituzzjoni, mal-liġijiet kostituzzjonali u mat-trattati internazzjonali li ġew ippromulgati skont il-liġi, sakemm ma tkunx meħtieġa tiddeċiedi qorti oħra.
Barra minn hekk, il-Qorti Kostituzzjonali trid:
tiddeċiedi dwar il-konformità ta’ trattati internazzjonali nnegozjati li għalihom huma meħtieġa kemm il-kunsens tal-Kunsill Nazzjonali tar-Repubblika Slovakka kif ukoll il-konformità mal-Kostituzzjoni u/jew ma' liġi kostituzzjonali;
tiddeċiedi jekk is-suġġett ta’ referendum li ser jinżamm wara l-petizzjoni taċ-ċittadini jew riżoluzzjoni tal-Kunsill Nazzjonali tar-Repubblika Slovakka (skont l-Artikolu 95 (1)) huwiex konformi mal-Kostituzzjoni u/jew ma' liġi kostituzzjonali;
tiddeċiedi dwar tilwim fuq kompetenzi bejn l-entitajiet ċentrali tal-Gvern, sakemm il-liġi ma tipprovdix li trid tkun awtorità oħra tal-Istat li tiddeċiedi dwar dan it-tilwim;
tiddeċiedi dwar ilmenti mressqa minn persuni naturali jew ġuridiċi li qed isostnu li nkisru d-drittijiet tal-bniedem jew il-libertajiet fundamentali tagħhom taħt trattat internazzjonali li ġie rratifikat mir-Repubblika Slovakka u li ġie ppromulgat bil-mod stabbilit mil-liġi, sakemm ma tridx tkun qorti oħra li tiddeċiedi dwar il-protezzjoni ta’ dawn id-drittijiet u l-libertaijiet;
tiddeċiedi dwar ilmenti mressqa minn entitajiet awtogovernattivi dwar l-anti-kostituzzjonalità jew l-illegalità ta’ deċiżjonijiet jew ta' indħil fi kwistjonijiet awogovernattivi, sakemm ma tridx tkun qorti oħra li tiddeċidi dwar il-protezzjoni tagħhom;
tinterpreta l-Kostituzzjoni jew liġi kostituzzjonali meta kwistjoni tkun dubbjuża;
tiddeċiedi dwar ilment imressaq kontra deċiżjoni li tikkonferma jew tivverifika l-mandat ta’ Membru tal-Parlament;
tiddeċiedi jekk l-elezzjonijiet (tal-President tar-Repubblika Slovakka, tal-Kunsill Nazzjonali tar-Repubblika Slovakka u ta’ entitajiet awtogovernattivi) sarux f’konformità mal-Kostituzzjoni u mal-liġijiet applikabbli oħra;
tiddeċiedi dwar ilmenti mressqa kontra r-riżultat ta’ referendum jew kontra r-riżultati ta’ plebixxit biex il-President tar-Repubblika Slovakka jirtira mill-kariga;
tiddeċiedi jekk deċiżjoni biex partit jew moviment politiku jiġi xolt jew jiġux sospiżi l-attivitaijiet politiċi tiegħu tkunx konformi mal-liġijiet kostituzzjonali u ma’ liġijiet oħrajn;
tiddeċiedi dwar prosekuzzjoni li nbdiet mill-Kunsill Nazzjonali fil-konfront tal-President tar-Repubblika Slovakka minħabba l-ksur intenzjonali tal-Kostituzzjoni jew wara tradiment;
tiddeċiedi jekk deċiżjoni li tiddikjara stat ta’ ċirkustanzi eċċezzjonali jew stat ta’ emerġenza u deċiżjonijiet oħrajn konnessi ma’ din id-deċiżjoni ttieħdux f’konformità mal-Kostituzzjoni u mal-liġijiet kostituzzjonali.
Kompożizzjoni tal-qorti
Il-Qorti Kostituzzjonali hija komposta minn 13-il imħallef.
L-imħallfin tal-Qorti Kostituzzjonali jinħatru mill-President tar-Repubblika Slovakka għal mandat ta’ 12-il sena, fuq proposta tal-Kunsill Nazzjonali tar-Repubblika Slovakka. Il-Kunsill Nazzjonali jrid jipproponi d-doppju tan-numru ta’ kandidati li jridu jinħatru mill-President.
Informazzjoni rilevanti oħra
Id-deċiżjonijiet tal-Qorti Kostituzzjonali jridu jittieħdu minn bord ta’ tliet membri (senat) jew f'sessjoni plenarja.
Id-deċiżjonijiet tal-Qorti Kostituzzjonali huma finali: jiġifieri li mhemmx appell kontra dawn id-deċiżjonijiet.
Il-Qorti Kostituzzjonali tista’ tagħti bidu għal proċedimenti hekk kif tirċievi mozzjoni mressqa minn:
tal-inqas 1/5 tal-membri kollha tal-Kunsill Nazzjonali tar-Repubblika Slovakka,
il-President tar-Repubblika Slovakka,
il-Gvern tar-Repubblika Slovakka,
qorti,
l-Avukat-Ġenerali (generálny prokurátor),
kull min għandu dritt għal seduta ta' smigħ fil-każijiet li jaqgħu taħt l-Artikolu 127 (appelli mressqa minn persuni naturali jew ġuridiċi) u l-Artikolu 127a (appelli minn entitajiet awtogovernattivi),
L-Uffiċċju Suprem tal-Awditjar tar-Repubblika Slovakka (Najvyšší kontrolný úrad Slovenskej republiky) fil-każijiet previsti fl-Artikolu 126 (2) (dwar il-ġuriżdizzjoni tal-Uffiċċju Suprem tal-Awditjar),
l-Ombusdman f'materji dwar il-kostituzzjonalità tal-leġiżlazzjoni taħt l-Artikolu 125 (1) (dwar jekk is-suġġett ta' referendum li ser jinżamm minħabba petizzjoni taċ-ċittadini jew fuq riżoluzzjoni tal-Kunsill Nazzjonali tar-Repubblika Slovakka humiex konformi mal-Kostituzzjoni u/jew ma' liġi kostituzzjonali), fejn l-applikazzjoni ta' din il-leġiżlazzjoni tista' tqiegħed fil-perikolu id-drittijiet fundamentali jew il-libertajiet jew id-drittijiet tal-bniedem u l-libertaijiet fundamentali ġejjin minn trattat internazzjonali irratifikat mir-Repubblika Slovakka u promulgat skont il-liġi.
Is- sit elettroniku tal-Qorti Kostituzzjonali tar-Repubblika Slovakka jipprovdi aċċess mingħajr ħlas:
kompożizzjoni tal-qorti,
rapporti dwar konklużjonijiet u deċiżjonijiet;
dikjarazzjonijiet tal-istampa,
attivitajiet internazzjonali,
informazzjoni dwar il-qorti.
Il-Qorti Kriminali Speċjalizzata
Il-Qorti Kriminali Speċjalizzata (Špecializovaný trestný súd) f’Pezinok inħolqot fl-2009 bħala suċċessur għall-Qorti Speċjali. Il-Qorti Kriminali tiddeċiedi dwar kwistjonjiet kriminali. Hija qorti tal-prim’istanza li tinsab fuq l-istess livell bħall-qrati reġjonali. L-Att Nru 291/2009 dwar il-Qorti Kriminali Speċjalizzata u li jemenda ċerti liġijiet u li jistabbilixxi l-kompetenzi u l-funzjonijiet ta' din il-qorti.
Id-dettalji ta’ kuntatt tal-Qorti Kriminali Speċjalizzata tar-Repubblika Slovakka:
Indirizz: Suvorovova č. 5/A, P. O. BOX 117, 902 01 Pezinok
Tel: +421 33 69 031 14
Il-Qorti Kriminali Speċjalizzata għandha ġuriżdizzjoni biex tisma' kawżi li jinvolvu r-reati li ġejjin:
qtil,
sfurzar u influwenza żejda b'rabta mal-akkwist pubbliku l-irkant pubbliku taħt it-Taqsima 266 (3) tal-Kodiċi Kriminali,
falsifikazzjoni u l-iffalsifikar tal-flus u t-titoli taħt it-Taqsima 270 (4) tal-Kodiċi Kriminali,
abbuż ta' poter f'kariga pubbliku taġt it-Taqsima 326 (3) u (4) tal-Kodiċi Kriminali flimkien ma' reati taħt is-subparagrafi (b), (c), (e), (f), (g), (h), (k) jew (l);
tixħim taħt it-Taqsimiet 328 sa 331 tal-Kodiċi Kriminali,
it-tixħim taħt it-Taqsimiet 332 sa 335 tal-Kodiċi Kriminali,
korruzzjoni indiretta taħt it-Taqsima 336 tal-Kodiċi Kriminali,
tixħim fl-elezzjonijiet taħt it-Taqsima 336a tal-Kodiċi Kriminali,
il-ħolqien, l-organizzazzjoni jew il-promozzjoni ta' grupp kriminal jew terroristiku,
delitti mwettqa minn gruppi kriminali jew terroristiċi,
reati kontra l-propjetà taħt it-Titolu 4 tal-parti speċjali tal-Kodiċi Kriminali jew ir-reati ekonomiċi taħt it-Titolu 5 tal-parti speċjali tal-Kodiċi Kriminali, fejn ir-reat jirriżulta fi ħsara jew gwadann ta' mill-inqas 25,000 darba aktar mill-ammont ta' ħsara minima taħt il-Kodiċi Kriminali jew fejn l-impatt tar-reat kommess huwa tal-inqas 25,000 darb aktar mill-ammont ta' ħsara minima taħt il-Kodiċi Kriminali,
ħsara lill-interessi finanzjarji tal-Komunitajiet Ewropej,
reati marbuta ma' dawk imsemmija hawn fuq fejn jiġu sodisfatti l-kundizzzjonijiet għal proċedimenti konġunti.